b'\n_START_ARTICLE_\nHorse & Hound\n_START_PARAGRAPH_\nHorse & Hound er det eldste britiske tidsskrift for hestesport. Det utkommer ukentlig (torsdager). F\xc3\xb8rste utgave utkom i 1884. Tidsskriftet hadde lenge sin redaksjon i Blue Fin Building sentralt i London, til den ble flyttet til Pinehurst II i Farnborough._NEWLINE_Magasinet bringer bransjenyheter, som rideturneringer og veterin\xc3\xa6rr\xc3\xa5d, og har bransjeannonser. Det har ogs\xc3\xa5 tradisjonelt skrevet utf\xc3\xb8rlig om revejakt. Dekningen av dressur, sprangridning, hesteveddel\xc3\xb8p og distanseritt er omfattende. Her rapporteres det alltid fra \xc3\xa5rlige begivenheter som Badminton Horse Trials, Burghley Horse Trials, Horse of the Year Show og Olympia London International Horse Show._NEWLINE_John Lawrence skrev spalten Audax i tidsskriftet fra 1959 til 1988. En annen kjent bidragsyter er dressurrytteren Richard Davison.'